PRÍLOHA

Požiadavky na dokumentáciu produktu a výkonnosť röntgenových zariadení

Pojmy a definície

Na účely tejto prílohy by sa mali uplatňovať tieto pojmy a definície:

1. „koncepcia prevádzky (CONOPS)“: dokument opisujúci charakteristické vlastnosti zariadenia a správne prevádzkové postupy;

2. „varovanie pri nedostatočnom prieniku“ (dark alarm): vizuálna indikácia pre operátora, keď röntgenové zariadenie nedokáže úplne preniknúť cez skenovaný predmet (známe aj ako „shield alarm“ alebo „DARC alarm“);

3. „duálna energia“: metóda využívajúca zoslabenie röntgenového žiarenia, ku ktorému dochádza v rôznych materiáloch v závislosti od energie, na odhad efektívneho atómového čísla skenovaných materiálov; zvyčajne sa používa na rozlišovanie medzi organickými a anorganickými materiálmi;

4. „duálne zobrazovanie“: röntgenové zariadenie, pri ktorom sa röntgenová detekcia vykonáva pri dvoch rôznych uhloch, a to pri minimálne 60° a maximálne 90° rotácii, s cieľom poskytnúť dva simultánne pohľady na skenovaný predmet;

5. „zvýraznenie okraja“: filter na spracovanie snímky, ktorý zvýrazňuje kontrast v okrajovej oblasti snímky v snahe zlepšiť jej zdanlivú ostrosť;

6. „efektívne atómové číslo“: skutočné (necelé) číslo opisujúce hypotetický jediný prvok, ktorý by vykazoval veľmi podobné zoslabenie röntgenového žiarenia ako skenovaný objekt obsahujúci rôzne prvky;

7. „anorganický materiál“: v kontexte bezpečnostnej röntgenovej kontroly materiál s efektívnym atómovým číslom väčším ako 10;

8. „viacnásobné zobrazovanie“: röntgenové zariadenie, pri ktorom sa röntgenová detekcia vykonáva pri rôznych uhloch, s cieľom poskytnúť rôzne simultánne pohľady na skenovaný predmet;

9. „organický materiál“: v kontexte bezpečnostnej röntgenovej kontroly materiál s efektívnym atómovým číslom menším ako 10;

10. „obrazová projekcia nebezpečných predmetov (TIP)“: softvérová funkcia používaná pri röntgenovej kontrole na spojenie vopred zaznamenanej snímky nebezpečného predmetu s reálnou snímkou s cieľom vytvoriť realistický kombinovaný obraz, ktorý sa operátorovi zobrazí takmer v reálnom čase.

1. Dokumentácia produktu

Röntgenové zariadenia určené na detekciu bezpečnostných hrozieb vo verejných priestoroch by sa mali dodávať spolu s dokumentáciou (v papierovej a/alebo elektronickej forme), ktorá obsahuje tieto informácie:

1.1. Fyzické rozmery zariadenia

— celkový rozmer by mal byť vyjadrený ako dĺžka (D) x šírka (Š) x výška (V) v milimetroch (mm),

— rozmer tunela by mal byť vyjadrený ako dĺžka (D) x šírka (Š) v mm,

— maximálna veľkosť objektu, ktorý možno skenovať, by mala byť vyjadrená ako dĺžka (D) x šírka (Š) v mm,

— maximálne zaťaženie dopravníka by malo byť rovnomerne rozložené a vyjadrené v kilogramoch (kg),

— výška dopravníka (V) by mala byť vyjadrená v mm.

1.2. Hmotnosť zariadenia

Celková hmotnosť röntgenového zariadenia by mala byť vyjadrená v kilogramoch (kg). Do hmotnosti zariadenia by mala byť zahrnutá len hmotnosť röntgenového hardvéru a nie ďalších prvkov, ako je napríklad dopravníkový pás.

1.3. Výkonnosť

Výkonnosť by mala byť vyjadrená ako rýchlosť dopravníka v metroch za sekundu (m/s).

1.4. Napájanie a spotreba energie

— napájanie röntgenového zariadenia by malo byť vyjadrené ako napätie striedavého prúdu (VAC) s toleranciou ± 10 %,

— spotreba energie by mala byť vyjadrená v kilovoltampéroch (kVA).

1.5. Röntgenový generátor

— mal by sa uviesť počet generátorov (napr. jeden, dva, viac),

— anódové napätie by malo byť vyjadrené v kilovoltoch (kV),

— prúd lúča by mal byť vyjadrený v miliampéroch (mA),

— mal by byť opísaný chladiaci systém (napr. uzavretá olejová vaňa s núteným prúdom vzduchu).

1.6. Stupeň ochrany krytom

Mal by sa uviesť stupeň ochrany krytom podľa normy IEC 60529.

1.7. Prevádzkové prostredie

— prevádzková teplota by mala byť vyjadrená v stupňoch Celzia (°C),

— teplota uskladnenia by mala byť vyjadrená v stupňoch Celzia (°C),

— vlhkosť by mala byť vyjadrená v percentuálnom (%) rozpätí (bez kondenzácie).

1.8. Prepravný systém

Malo by byť uvedené, či zariadenie zahŕňa prepravný systém.

1.9. Obrazová projekcia nebezpečných predmetov

Malo by byť uvedené, či je systém schopný poskytovať funkciu obrazovej projekcie nebezpečných predmetov (TIP).

1.10. Požiadavky na označenie CE

Spolu so zariadením by sa mala poskytnúť všetka príslušná dokumentácia preukazujúca súlad s požiadavkami stanovenými v uplatniteľných právnych predpisoch EÚ, ktoré by umožnili umiestniť označenie CE. Výrobcovia by mali byť zodpovední za určenie pravidiel, ktoré sa vzťahujú na ich produkty. Príslušné ustanovenia môžu zahŕňať napríklad:

— smernicu 2006/42/ES o strojových zariadeniach,

— smernicu 2014/35/EÚ o nízkonapäťových zariadeniach,

— smernicu 2014/30/EÚ o elektromagnetickej kompatibilite.

1.11. Únik žiarenia

K zariadeniu by malo byť priložené vyhlásenie podpísané právnym zástupcom výrobcu, že zariadenie spĺňa všetky požiadavky na ochranu pracovníkov a verejnosti pred ožiarením ionizujúcim žiarením v súlade so smernicou Rady 2013/59/Euratom o základných bezpečnostných normách ochrany pred nebezpečenstvami vznikajúcimi v dôsledku ionizujúceho žiarenia.

1.12. Prevádzkové pokyny (koncepcia prevádzky)

Systém by mal byť vybavený prevádzkovými pokynmi, označovanými aj ako koncepcia prevádzky (CONOPS).

2. 2. Výkonnostné požiadavky na röntgenové zariadenia

Röntgenové zariadenia určené na detekciu bezpečnostných hrozieb vo verejných priestoroch by mali spĺňať tieto výkonnostné požiadavky:

2.1. Funkcie na zlepšenie snímky

Na zlepšenie snímky na obrazovke by malo mať röntgenové zariadenie tieto funkcie:

— schopnosť minimálne dvojnásobného priblíženia ktorejkoľvek časť snímky,

— inverzné zobrazenie umožňujúce zobraziť čiernobiely obraz tak, že biela farba sa zobrazí ako čierna a čierna ako biela,

— schopnosť zvýraznenia okraja.

Každá zo zvolených funkcií by sa mala automaticky reštartovať, keď sa operátorovi zobrazí ďalší kontrolovaný predmet.

2.2. Varovanie pri nedostatočnom prieniku

Röntgenové zariadenie by malo spustiť varovanie, ak röntgenové žiarenie nedokáže úplne preniknúť cez skenovaný predmet.

2.3. Farebné mapovanie

Röntgenové zariadenie by malo rozlišovať medzi anorganickými a organickými materiálmi tak, že ich zobrazí v rôznych farbách. Na rozlíšenie medzi anorganickými a organickými materiálmi by malo mať röntgenové zariadenie tieto zobrazovacie funkcie:

— anorganickú funkciu na zvýraznenie anorganických materiálov,

— organickú funkciu na zvýraznenie organických materiálov.

Špecifikácie farebného mapovania, ktoré by malo röntgenové zariadenie spĺňať, sú uvedené v tabuľke 2.1.

Tabuľka 2.1

Farebné mapovanie

Efektívne atómové číslo materiálu nie je aktivovaná žiadna zobrazovacia funkcia je aktivovaná organická funkcia je aktivovaná anorganická funkcia 0 < Zeff ≤ 10 oranžová oranžová žiadna 10 < Zeff ≤ 17 zelená oranžová modrá/zelená Zeff > 17 modrá žiadna modrá

Ak je organický a anorganický materiál navrstvený na sebe, röntgenové zariadenie by malo zobrazovať organický materiál, ak je aktivovaná organická funkcia, ako sa uvádza v tabuľke 2.2.

Tabuľka 2.2

Farebné mapovanie (navrstvený organický/anorganický materiál)

Efektívne atómové číslo materiálu nie je aktivovaná žiadna zobrazovacia funkcia je aktivovaná organická funkcia je aktivovaná anorganická funkcia organický materiál pod hliníkovou doskou zelená oranžová modrá/zelená organický materiál pod oceľovou doskou modrá oranžová modrá

2.4. Skúšky kvality snímok

Skúšky kvality snímok röntgenového zariadenia by sa mali vykonávať na základe skúšky zameranej na ľudské vnímanie podľa tejto medzinárodnej normy:

— ASTM F792-17e1, Standard Practice for Evaluating the Imaging Performance of Security X-Ray Systems, ASTM International, West Conshohocken, PA, 2017, www.astm.org

Kvalita snímok röntgenového zariadenia by sa mala posúdiť na základe týchto deviatich skúšok:

2.4.1. Skúška 1: zobrazenie drôtu

— schopnosť röntgenového zariadenia zobrazovať snímky, na základe ktorých môže operátor identifikovať kovové drôty.

2.4.2. Skúška 2: užitočný prienik

— schopnosť röntgenového zariadenia vytvoriť snímku, na základe ktorej môže operátor alebo algoritmus detegovať drôty ukryté pod blokujúcim materiálom rôznej hrúbky.

2.4.3. Skúška 3: priestorové rozlíšenie

— schopnosť röntgenového zariadenia oddelene zobrazovať vysoko kontrastné predmety umiestnené blízko pri sebe.

2.4.4. Skúška 4: jednoduchý prienik

— schopnosť röntgenového zariadenia zobrazovať snímky, na základe ktorých môže operátor identifikovať olovené číslice, ktoré by boli inak skryté pod oceľovým blokujúcim materiálom.

2.4.5. Skúška 5: zobrazovanie tenkej vrstvy organického materiálu

— schopnosť röntgenového zariadenia zobrazovať snímky, na základe ktorých môže operátor identifikovať tenké vrstvy organického materiálu.

2.4.6. Skúška 6: kontrastná citlivosť ocele

— schopnosť röntgenového zariadenia zobrazovať snímky, na základe ktorých môže operátor identifikovať v oceli plytké kruhové zárezy.

2.4.7. Skúška 7: rozlišovanie materiálov

— schopnosť röntgenového zariadenia zobrazovať snímky, na základe ktorých môže operátor rozlišovať materiály s rozličnými efektívnymi atómovými číslami.

2.4.8. Skúška 8: klasifikácia materiálov

— schopnosť röntgenového zariadenia zobrazovať snímky, na základe ktorých môže operátor konzistentne identifikovať konkrétny materiál pri rozličnej hrúbke.

2.4.9. Skúška 9: rozlišovanie organického materiálu

— schopnosť röntgenového zariadenia zobrazovať snímky, na základe ktorých môže operátor rozlišovať organické materiály s rozličnými efektívnymi atómovými číslami.

2.5. Prahové hodnoty pre kvalitu snímok

V prípade skúšky zameranej na ľudské vnímanie podľa normy ASTM F792-17e1 by minimálne prahové hodnoty pre každú skúšku kvality snímok mali zodpovedať opisu uvedenému nižšie v tabuľke 2.3. Na to, aby mohlo röntgenové zariadenie spĺňať danú normu, malo by pri všetkých skúškach kvality snímok dosiahnuť príslušné minimálne prahové hodnoty.

Tabuľka 2.3

Prahové hodnoty pre kvalitu snímok

Skúška kvality snímok Norma 1 Norma 2 1 zobrazenie drôtu: hrúbka drôtu vo vzduchu AWG 30 (0,255 mm) AWG 34 (0,160 mm) 2 užitočný prienik: hrúbka drôtu pod hliníkom (Al) o stanovenej hrúbke AWG 24 (0,511 mm) za 16 mm Al AWG 24 (0,511 mm) za 20 mm Al a AWG 30 (0,255 mm) za 12 mm Al 3 priestorové rozlíšenie: meradlo s kolmými pármi čiar (4 štrbiny, horizontálne a vertikálne, v oceli 1018, 1010 alebo 1008) 2 mm široké štrbiny s rozostupom 2 mm 1,5 mm široké štrbiny s rozostupom 1,5 mm 4 jednoduchý prienik olovené číslice (hrúbka 3,0 ± 0,2 mm) pripevnené k oceli o stanovenej hrúbke; 24 mm hrubá oceľ 28 mm hrubá oceľ 5 zobrazovanie tenkej vrstvy organického materiálu: stupne z polyoxymetylénu s hrúbkou 0,25, 0,5, 1, 2 a 5 mm. Každý stupeň má otvory s priemerom 2, 5 a 10 mm. 4 viditeľné otvory (*) 7 viditeľných otvorov (*) 6 kontrastná citlivosť ocele: oceľové stupne s hrúbkou 0,5, 1, 2 a 5 mm. Každý stupeň má otvory 2, 5 a 10 mm, všetky s hĺbkou 0,1 mm. 4 viditeľné otvory (*) 7 viditeľných otvorov (*) 7 rozlišovanie materiálov: mriežka štvorcových zoslabovačov (atenuátorov) (rozličné množstvá ocele a plastov, rozličné efektívne atómové čísla a zoslabenie (**)). možno rozlíšiť odtiene 10 susediacich štvorcov možno rozlíšiť odtiene 12 susediacich štvorcov 8 klasifikácia materiálov: skúška, či systém konzistentne identifikuje daný materiál pri rozličnej hrúbke (**). 4 stĺpce sú klasifikované ako rovnaký materiál na stĺpec 6 stĺpcov je klasifikovaných ako rovnaký materiál na stĺpec 9 rozlišovanie organického materiálu: pozorovateľ zaznamená, či vníma rozdiel v odtieni medzi štyrmi rozličnými štvorcami (**). štvorce 1 až 4 zobrazené ako organický materiál štvorce 1 až 4 zobrazené ako organický materiál

(*) Otvor sa považuje za viditeľný, ak možno rozoznať aspoň polovicu jeho plochy alebo okraja.

(**) Pre podrobnejší opis skúšky zameranej na ľudské vnímanie pozri ASTM F792-17e1.